Държавен вестник, бр. 4, 2017 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  4
по чл. 36, ал. 1 и от геодезически измервания 
и изчисления на материализирани граници в 
територията на контактната зона.
(3) За изработване на картата на контакт-
ната зона правоспособното лице по чл. 35, 
ал. 2 ЗКИР, съответно по чл. 35б, ал. 2 ЗКИР:
1. преобразува в цифров вид карти и планове 
по чл. 41, ал. 1 ЗКИР, които са създадени в 
графичен вид, в съответствие с приложение № 9;
2. извършва геодезически измервания 
и изчисления на координати на точки от 
съществуващата геодезическа основа на ма-
териализираните граници в територията на 
контактната зона;
3. определя вида, параметрите и точността 
на трансформация и трансформира коорди-
натите на върховете на имотите в координат-
ната система на кадастралната карта, когато 
координатната система на плановете или 
картите по чл. 41, ал. 1 ЗКИР е различна от 
координатна система на кадастралната карта;
4. отчита разстоянията между идентични 
точки от граници на имоти и ги сравнява с 
допустимите разлики в съответствие с чл. 18.
(4) Списъкът на засегнатите имоти съ-
държа: идентификатора на имота и номера 
от предходен план на засегнатите поземлени 
имоти, имената и адресите на собствениците, 
площта на имотите и източника на данни по 
чл. 41, ал. 1 ЗКИР – за границите им, площ 
и идентификатор на засегнатата част.
(5) Към картата на контактната зона и спи-
съка на засегнатите имоти правоспособното 
лице изработва предложение за отстраняване 
на несъответствията в границите на имотите в 
контактната зона в графичен вид и в цифров 
вид във формата по чл. 12, т. 5 ЗКИР.
(6) Границите на имотите, отразени в пред-
ложението, се определят от геодезическите 
измервания на материализирани граници и 
от границите на урбанизираната територия.
(7) Извън случаите по ал. 6 границите на 
имотите в предложението се определят:
1. от границите от източниците по чл. 41, 
ал. 1 ЗКИР за териториите, в които имотите 
не се пресичат и разстоянията между иден-
тични точки от границите са по-големи от 
допустимите стойности, определени в чл. 18; 
за териториите, които не принадлежат към 
поземлени имоти, се формират поземлени 
имоти;
2. въз основа на анализ на точността на 
определените граници от източниците по 
чл. 41, ал. 1 ЗКИР за териториите, в които 
имотите се пресичат или когато разстоянието 
между идентични точки от граница, от раз-
лични източници, е в допустимите стойности, 
определени в чл. 18.
(8) Към предложението за отстраняване 
на несъответствията правоспособното лице 
изготвя и списък на новообразуваните имо-
ти и на имотите или части от тях, които 
представляват явна фактическа грешка или 
непълнота или грешка.
(9) Картата на контактната зона, списъкът 
на засегнатите имоти и предложението за 
отстраняване на несъответствията в граници-
те се разглеждат от комисия по чл. 47, ал. 1 
ЗКИР. Решенията на комисията се отразяват 
в протокол. Лицето по чл. 35, ал. 2, съответно 
по чл. 35б, ал. 2 ЗКИР, коригира границите 
на имотите в предложението за отстраня-
ване на несъответствията в границите на 
имотите от контактната зона съобразно про-
токола преди приемането на кадастралната 
карта и кадастралните регистри по реда на  
чл. 45 ЗКИР.
(10) При установяване на явна фактичес­
ка грешка комисията по чл. 47, ал. 1 ЗКИР 
съставя протокол за отстраняване на явна 
фактическа грешка в контактната зона. Един 
екземпляр от протокола се изпраща на МЗХ 
за обезщетяване на собствениците по реда на 
ЗСПЗЗ и ЗВСГЗГФ. Протоколът и списъкът на 
засегнатите имоти към него се изработват по 
образец, одобрен от изпълнителния директор 
на АГКК. 
(11) Териториите с установена непълнота 
или грешка в данните с протокола на коми-
сията се изключват от територията, за която 
се създават кадастрална карта и кадастрални 
регистри. Правоспособното лице по чл. 35, 
ал. 2 ЗКИР, съответно по чл. 35б, ал. 2 ЗКИР, 
изработва проект за отстраняване на непъл-
нотата или грешката. Изменението в кадас-
тралната карта и кадастралния регистър на 
недвижимите имоти се извършва служебно 
от СГКК по реда на чл. 70. 
Чл. 43. (1) Данни за кадастралния регис-
тър на недвижимите имоти се получават от 
източниците по чл. 41, ал. 2 и 3 ЗКИР. 
(2) Данни за собственик и носител на 
друго вещно право се записват в кадастрал-
ния регистър на недвижимите имоти, ако в 
източниците по чл. 41, ал. 2 и 3 ЗКИР има 
данни за документа, удостоверяващ правото. 
В кадастралния регистър на недвижимите 
имоти не се посочват данни за собствениците 
и за носителите на други вещни права, както 
и за актовете, от които те черпят правата си, 
когато такива не бъдат установени по реда 
на ал. 1. 
(3) Когато от събраните данни по реда на 
ал. 1 се установи наличие на документи, удос-
товеряващи дублиране на носителите на право 
на собственост, съответно на друго вещно 
право за един и същи имот, в кадастралния 
регистър на недвижимите имоти се записват 
данните за всички лица и документи, както 
и източниците на данни.